REPUBLIKA HRVATSKA

OSJEČKO-BARANJSKA ŽUPANIJA

OPĆINA POPOVAC

Općinsko vijeće

KLASA:

URBROJ:

Popovac

Na temelju članka 95. Zakona o komunalnom gospodarstvu (NN 68/18) i članka 31. Statuta Općine Popovac (Službeni glasnik 1/18), Općinsko vijeće Općine Popovac na svojoj \_\_\_\_\_\_ sjednici, održanoj dana \_\_\_\_\_\_2019. godine, donijelo je

**O D L U K U**

**o komunalnoj naknadi**

1. **OSNOVNE ODREDBE**

**Članak 1.**

Ovom Odlukom utvrđuju se naselja u Općini Popovac (na dalje: Općina) u kojima se naplaćuje komunalna naknada, svrha komunalne naknade, područje zona u Općini, koeficijenti zona (Kz), koeficijenti namjene (Kn), rok plaćanja komunalne naknade, nekretnine važne za Općinu koje se u potpunosti ili djelomično oslobađaju od plaćanja komunalne naknade, obveznici i obveze plaćanja komunalne naknade, obračun komunalne naknade, uvjeti zbog kojih se u pojedinačnim slučajevima može odobriti potpuno ili djelomično oslobođenje od obveze plaćanja komunalne naknade te rješenje o komunalnoj naknadi.

1. **SVRHA KOMUNALNE NAKNADE**

**Članak 2.**

Komunalna naknada prihod je proračuna Općine, a plaća se za održavanje komunalne infrastrukture.

Komunalna naknada koristi se za sljedeće:

* Financiranje održavanja i građenje komunalne infrastrukture
* Financiranje građenja i održavanja objekata predškolskog, školskog, zdravstvenog i socijalnog sadržaja, javnih građevina sportske i kulturne namjene, te poboljšanja energetske učinkovitosti zgrada u vlasništvu Općine, ako se time ne dovodi u pitanje mogućnost održavanja i građenja komunalne infrastrukture.

**Članak 3.**

Komunalna naknada na području Općine Popovac plaća se za:

1. stambeni prostor,
2. garažni prostor,
3. poslovni prostor,
4. građevinsko zemljište koje služi obavljanju poslovne djelatnosti,
5. neizgrađeno građevinsko zemljište,

dakle za nekretnine koje se nalaze na području na kojem se najmanje obavljaju komunalne djelatnosti održavanja nerazvrstanih cesta i održavanja javne rasvjete te koje je opremljeno najmanje pristupnom cestom, niskonaponskom električnom mrežom i vodom prema mjesnim prilikama te čini sastavni dio infrastrukture Općine.

Građevinskim zemljištem koje služi obavljanju poslovne djelatnosti smatra se zemljište koje se nalazi unutar ili izvan granica građevinskog područja , a na kojemu se obavlja poslovna djelatnost.

Neizgrađenim građevinskim zemljištem smatra se zemljište koje se nalazi unutar granica građevinskog područja na kojemu se, u skladu s propisima kojima se uređuje prostorno uređenje i gradnja, mogu graditi zgrade stambene ili poslovne namjene, a na kojemu nije izgrađena zgrada ili na kojemu postoji privremena građevina za čiju izgradnju nije potrebna građevinska dozvola. Neizgrađenim građevinskim zemljištem smatra se i zemljište na kojemu se nalazi ruševina zgrade.

1. **OBVEZNICI PLAĆANJA KOMUNALNE NAKNADE**

**Članak 4.**

Komunalnu naknadu plaća vlasnik odnosno korisnik nekretnine iz članka 2. ove Odluke.

Korisnik nekretnine iz prethodnog stavka ovog članka plaća komunalnu naknadu u sljedećim slučajevima:

* ako je na njega obveza plaćanja te naknade prenesena pisanim ugovorom;
* ako nekretninu koristi bez pravne osnove ili
* ako se ne može utvrditi vlasnik.

Vlasnik nekretnine solidarno jamči za plaćanje komunalne naknade ako je obveza plaćanja te naknade prenesena na korisnika nekretnine pisanim ugovorom.

1. **OBVEZA PLAĆANJA KOMUNALNE NAKNADE**

**Članak 5**.

Obveza plaćanja komunalne naknade nastaje:

* danom izvršnosti uporabne dozvole, odnosno danom početka korištenja nekretnine koja se koristi bez uporabne dozvole
* danom sklapanja ugovora kojim se stječe vlasništvo ili pravo korištenja nekretnine
* danom pravomoćnosti odluke tijela javne vlasti kojim se stječe vlasništvo nekretnine
* danom početka korištenja nekretnine koja se koristi bez pravne osnove.

Obveznik plaćanja komunalne naknade dužan je u roku 15 dana od dana nastanka obveze plaćanja komunalne naknade dužan je u roku 15 dana od dana nastanka obveze plaćanja komunalne naknade, promjene osobe obveznika ili promjene drugih podataka bitnih za utvrđivanje obveze plaćanja komunalne naknade (promjenu obračunske površine nekretnine ili promjenu namjene nekretnine) prijaviti Jedinstvenom upravnom odjelu Općine Popovac nastanak te obveze, odnosno promjenu tih podataka.

Ako obveznik plaćanja komunalne naknade ne prijavi obvezu plaćanja komunalne naknade, promjenu osobe obveznika ili promjenu drugih podataka bitnih za utvrđivanje obveze plaćanja komunalne naknade u propisanom roku, dužan je platiti komunalnu naknadu od dana nastanka obveze.

1. **PODRUČJA ZONA**

**Članak 6.**

Područja zona u kojima se naplaćuje komunalna naknada određuju se s obzirom na uređenost i opremljenost područja komunalnom infrastrukturom.

Komunalna naknada se plaća na cijelom području Općine Popovac a ista je razvrstana po zonama:

1. I. ZONA: Naselja Popovac, Branjina i Kneževo
2. **KOEFICIJENTI ZONA**

**Članak 7.**

Sukladno članku 6. Odluke u svrhu određivanja komunalne naknade utvrđuju se koeficijenti zone (Kz):

1. I. zona – koeficijent 1,00
2. **KOEFICIJENTI NAMJENE**

**Članak 8.**

Ovisno o vrsti nekretnine i djelatnosti koja se obavlja utvrđuju se koeficijenti namjene nekretnina (Kn) za:

1. stambeni prostor 1,00
2. stambeni i poslovni prostor koji koriste neprofitne udruge građana 1,00
3. garažni prostor 1,00
4. poslovni prostor koji služi za proizvodne djelatnosti 5,00
5. poslovni prostor koji služi za djelatnosti koje nisu proizvodne:

trgovine, ugostiteljski objekti, uredi, skladišta, silosi i sl. 5,00

* 1. Poslovni prostori u kojima se ne obavlja nikakva djelatnost
     1. Poslovni prostori u kojima se ne obavlja djelatnost a nalaze se u sklopu stambenog objekta (isti objekt) 1,00
     2. Poslovni prostori u kojima se ne obavlja djelatnost, a radi se o samostojećim objektima 5,00

1. građevinsko zemljište koje služi obavljanju poslovne djelatnosti 10% koeficijenta namjene koji je određen za poslovni prostor
2. neizgrađeno građevinsko zemljište 0,05.

Za poslovni prostor i građevinsko zemljište koje služi obavljanju poslovne djelatnosti, kad se poslovna djelatnost ne obavlja više od šest mjeseci u kalendarskoj godini, koeficijent namjene umanjuje se za 50%, ali ne može biti manji od koeficijenta namjene za stambeni prostor odnosno za neizgrađeno građevinsko zemljište.

1. **ROK PLAĆANJA**

**Članak 9.**

Komunalna naknada plaća se tromjesečno. Rok plaćanja utvrđuje se najkasnije do 15-tog u prvom sljedećem mjesecu za proteklo razdoblje.

Obveznicima plaćanja komunalne naknade dostavljaju se:

* četiri uplatnice za jednu kalendarsku godinu (fizičke osobe)
* dvanaest računa za jednu kalendarsku godinu (pravne osobe).

**Članak 10.**

Kontrolu naplate komunalne naknade kao i ovrhu provodi Jedinstveni upravni odjel Općine Popovac na način i po postupku propisanim zakonom kojim se utvrđuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.

1. **OSLOBOĐENJE OD PLAĆANJA KOMUNALNE NAKNADE**

**Članak 11.**

Od plaćanja komunalne naknade u potpunost se oslobađaju sljedeće nekretnine:

1. Koje su u vlasništvu ili zakupu Općine Popovac i ista njima upravlja;
2. u vlasništvu ili zakupu pravnih osoba (tvrtki i ustanova i dr. proračunskih korisnika) kojima je Općina Popovac osnivač/ suosnivač ili vlasnik ili prostori čije se održavanje financira iz proračuna Općine uz uvjet da istima i upravljaju, te nekretnine njihovi korisnici ne daju u najam, podnajam, zakup, podzakup ili na privremeno korištenje;
3. koje se upotrebljavaju za djelatnosti javnog predškolskog, osnovnog, srednjeg ili visokog obrazovanja, muzeja i drugih sličnih ustanova kojima je osnivač Republika Hrvatska ili Osječko-baranjska Županija;
4. koje koriste ustanove zdravstvene zaštite i socijalne skrbi kojima je osnivač Republika Hrvatska ili Osječko-baranjska Županija;
5. koje se upotrebljavaju za djelatnost vatrogasnih službi;
6. koje služe vjerskim zajednicama za obavljanje njihove vjerske i obrazovne djelatnosti;
7. građevinska zemljišta na kojima su spomen-obilježja, spomen – područja;
8. komunalne infrastrukture u vlasništvu Općine te pravnih osoba (tvrtki i ustanova i dr. proračunskih korisnika) kojima je Općina Popovac osnivač/ suosnivač ili vlasnik;
9. sportski objekt koje Općina daje na korištenje, upravljanje ili održavanje vlastitim trgovačkim društvima, odnosno sportskim udrugama, osim poslovnog prostora koji se daje u zakup ili podzakup;
10. objekti u službi poljoprivrede za smještaj i tov stoke, za skladištenje hrane za uzgoj te stoke, a u vlasništvu su fizičkih osoba, OPG, obrta, te objekti za smještaj opreme i skladištenje žitarica površine manje od 200 m2, koji su također u vlasništvu fizičkih osoba, OPG, obrta.
11. **ODLUKA O ODREĐIVANJU VRIJEDNOSTI BODA KOMUNALNE NAKNADE**

**Članak 12.**

Predstavničko tijelo Općine Popovac utvrđuje vrijednost boda komunalne naknade do kraja studenoga tekuće godine, koja se primjenjuje od 01. siječnja sljedeće godine.

Vrijednost boda komunalne naknade određuje se u kunama po m2 korisne površine stambenog prostora u prvoj zoni Općine, a polazište za utvrđivanje vrijednosti boda je procjena održavanja komunalne infrastrukture uz uvažavanje i drugih predvidivih i raspoloživih izvora financiranja održavanja komunalne infrastrukture.

Ako Općinsko vijeće ne odredi vrijednost boda komunalne naknade do kraja studenoga tekuće godine, za obračun komunalne naknade u sljedećoj kalendarskoj godini vrijednost boda se ne mijenja.

1. **OBRAČUN KOMUNALNE NAKNADE**

**Članak 13.**

Komunalna naknada obračunava se po m2 površine nekretnine za koju se utvrđuje obveza plaćanja komunalne naknade, i to:

* za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine (NN 40/97, 117/05)
* za građevinsko zemljište koje služi obavljanju poslovne djelatnosti i neizgrađeno građevinsko zemljište po jedinici stvarne površine.

Iznos komunalne naknade po metru kvadratnom (m2) površine nekretnine utvrđuje se množenjem:

* koeficijenta zone (Kz),
* koeficijenta namjene (Kn) i
* vrijednosti boda komunalne naknade (B).

Formula za obračun komunalne naknade glasi: KN=B x Kz x Kn x m2.

Vrijednost boda jednaka je mjesečnoj visini komunalne naknade po m2 korisne površine stambenog prostora u I. zoni Općine.

1. **RJEŠENJE O KOMUNALNOJ NAKNADI**

**Članak 14.**

Rješenje o komunalnoj naknadi donosi Jedinstveni upravni odjel Općine Popovac sukladno ovoj Odluci i Odluci o vrijednosti boda komunalne naknade u postupku pokrenutom po službenoj dužnosti.

Rješenje i prethodnog stavka ovog članka donosi se do 31.ožujka tekuće godine ako se Odlukom predstavničkog tijela JLS-a mijenja vrijednost boda komunalne naknade ili drugi podatak bitan za njezin izračun u odnosu na prethodnu godinu, kao i u slučaju promjene drugih podataka bitnih za utvrđivanje obveze plaćanja komunalne naknade.

Rješenjem o komunalnoj naknadi utvrđuje se:

* iznos komunalne naknade po m2 nekretnine
* obračunska površina nekretnine
* godišnji iznos komunalne naknade
* mjesečni iznos komunalne naknade, odnosno iznos obroka komunalne naknade ako se naknada ne plaća mjesečno i
* rok za plaćanje mjesečnog iznosa komunalne naknade, odnosno iznosa obroka komunalne naknade ako se naknada ne plaća mjesečno.

Godišnji iznos komunalne naknade utvrđuje se množenjem površine nekretnine za koju se utvrđuje obveza plaćanja komunalne naknade i iznosa komunalne naknade po m2 površine nekretnine.

Rješenje o komunalnoj naknadi koje nema propisan sadržaj, ništetno je.

Rješenje o komunalnoj naknadi donosi se i ovršava u postupku i na način propisan zakonom kojim se uređuje opći odnos između poreznih obveznika i poreznih tijela koja primjenjuju propise o porezima i drugim javnim davanjima, ako Zakonom o komunalnom gospodarstvu nije propisano drugačije.

Protiv rješenja o komunalnoj naknadi i rješenja o njegovoj ovrsi, te rješenja o obustavi postupka može se izjaviti žalba, o kojoj odlučuje upravno tijelo županije nadležno za poslove komunalnog gospodarstva.

1. **PRIJELAZNE I ZAVRŠNE ODREDBE**

**Članak 15.**

Postupci utvrđivanje komunalne naknade započeti do dana stupanja na snagu ove Odluke dovršit će se po odredbama ove Odluke. Postupci naplate komunalne naknade započeti po stupanju na snagu ove Odluke dovršit će se po odredbama Odluke o komunalnoj naknadi („Službeni glasnik Općine Popovac“ br: 4/00, 3/03 i 7/06).

**Članak 16.**

Stupanjem na snagu ove Odluke stavlja se izvan snage Odluka o komunalnoj naknadi („Službeni glasnik Općine Popovac“ br: 4/00, 3/03 i 7/06).

**Članak 17.**

Ova Odluka stupa na snagu osmog dana od dana objave u Službenom glasniku Općine Popovac.

PREDSJEDNIK

OPĆINSKOG VIJEĆA

Martin Ivišić